ΓΡΑΠΤΗ ΕΡΩΤΗΣΗ P-0053/00

υποβολή: Torben Lund (PSE) προς την Επιτροπή

(18 Ιανουαρίου 2000)

Θέμα: Νιτρωδαμίνες σε προϊόντα κρέατος

Πέντε οργανώσεις προστασίας των καταναλωτών δημοσίευσαν πρόσφατα τα αποτελέσματα έρευνας σχετικά με την περιεκτικότητα νιτρωδαμινών σε σειρά προϊόντων κρέατος που καταναλώνονται καθημερινά σε πέντε κράτη μέλη της Ε.Ε. (το Βέλγιο, τη Γαλλία, την Ισπανία, την Ιταλία και την Πορτογαλία). Η έρευνα βασίζεται σε συνολικά 600 δειγματοληψίες.

Νιτρωδαμίνες, που είναι σαφώς καρκινογόνες ουσίες, δημιουργούνται από νιτρικά και νιτρώδη άλατα που προστίθενται στα προϊόντα κρέατος. Σύμφωνα με την οδηγία που αφορά «διάφορα προσθετικά»(οδηγία 95/2/ΕΚ(1) σχετικά με προσθετικές ουσίες στα τρόφιμα εκτός των χρωστικών και γλυκαντικών) οι επιτρεπόμενες οριακές τιμές καθορίζονται βάσει των καταλοίπων νιτρικών και νιτρωδών αλάτων στα προϊόντα κρέατος. Εν τούτοις, τα κατάλοιπα δεν δίνουν καμία πληροφορία όσον αφορά την προστιθέμενη ποσότητα νιτρικών και νιτρωδών αλάτων. Αντίθετα,πάρχει σαφής σχέση μεταξύ των προστιθεμένων ποσοτήτων νιτρικών και νιτρωδών αλάτων και των ποσοτήτων νιτρωδαμινών. Η σχέση αυτή έχει επιβεβαιωθεί από την Επιστημονική Επιτροπή για τη Τρόφιμα το 1990 και το 1995.

Η προαναφερθείσα έρευνα αποκάλυψε ότι σε πολύ μεγάλο αριθμό των δειγματοληψιών εντοπίστηκαν απαράδεκτα μεγάλες ποσότητες νιτρωδαμινών.

Λαμβάνονταςπόψη τα προαναφερθέντα, είναι διατεθειμένη η Επιτροπή να αναλάβει πρωτοβουλίες με σκοπό

- να τροποποιηθεί η μέθοδος μέτρησης των νιτρικών και νιτρωδών αλάτων, ούτως ώστε να βασίζεται όχι πλέον στα κατάλοιπα, αλλά στις προστιθέμενες ποσότητες,

- να μειώσει σημαντικά τις επιτρεπόμενες οριακές τιμές,

- να καθορίσει οριακές τιμές για την επιτρεπόμενη περιεκτικότητα των προϊόντων κρέατος σε νιτρωδαμίνες,

- να θέσει σε εφαρμογήποχρεωτικό σύστημα ελέγχου της περιεκτικότητας νιτρωδαμινών στα προϊόντα κρέατος, στα οποία προστίθενται νιτρικά και νιτρώδη άλατα και

- να βελτιώσει τους κανόνες σήμανσης, ούτως ώστε οι καταναλωτές να ενημερώνονται για τις ποσότητες νιτρικών και νιτρωδών αλάτων και για τις επιβλαβείς για τηνγεία τους επιπτώσεις των νιτρωδαμινών;

(1) ΕΕ L 61 της 18.3.1995, σελ. 1.

Απάντηση του κ. Liikanen εξ ονόματος της Επιτροπής

(22 Φεβρουαρίου 2000)

Στην οδηγία του Κοινοβουλίου και του Συμβουλίου 95/2/ΕΚ της 20ής Φεβρουαρίου 1995 για τα πρόσθετα τροφίμων πλην των χρωστικών και των γλυκαντικών(1) περιλαμβάνονται διατάξεις για τη χρήση νιτρωδών και νιτρικών αλάτων σε ορισμένα γαλακτοκομικά προϊόντα καθώς επίσης και σε προϊόντα κρέατος και ιχθύων. Όσον αφορά τα προϊόντα τυριών και ιχθύων καθώς και το μπέικον, τα επιτρεπόμενα επίπεδα εκφράζονται μόνο ως ποσότητα καταλοίπων. Για τα άλλα προϊόντα κρέατος αναφέρεται ενδεικτική πρόσθετη ποσότητα πέραν της ποσότητας των καταλοίπων. Αυτή ήταν η προσέγγιση του Κοινοβουλίου και του Συμβουλίου όταν ενέκριναν την εν λόγω οδηγία το 1995. Τα όρια καθορίστηκαν προκειμένου να επιτευχθούν οι απαραίτητες επιπτώσεις σε ό, τι αφορά τη διατήρηση των τροφίμων και κατά τρόπο που να ανταποκρίνονται στη θεωρούμενη ασφαλή χρήση των συγκεκριμένων προσθέτων τροφίμων. Ωστόσο για τα όρια αυτά επί του παρόντος εκδικάζεται σχετική προσφυγή της Δανίας κατά της Επιτροπής στο Δικαστήριο των Ευρωπαϊκών Κοινοτήτων (υπόθεση C-3/00). Οι ερωτήσεις του Αξιοτίμου Μέλους του Κοινοβουλίου κατά συνέπεια σχετίζονται με την ουσία της συγκεκριμένης διαδικασίας και θα πρέπει να αντιμετωπιστούν στο πλαίσιό της.

Εν τούτοις όπως αναφέρθηκε στη Λευκή Βίβλο για την ασφάλεια των τροφίμων, η Επιτροπή έχει ήδη δηλώσει ότι προτίθεται να αναθεωρήσει γενικά την οδηγία αυτή κατά το τρέχον έτος. Στο πλαίσιο της εν λόγω επανεξέτασης, η Επιτροπή θα λάβειπόψη τα νέα επιστημονικά δεδομένα που εν τω μεταξύ έχουν καταστεί διαθέσιμα.

(1) ΕΕ L 61 της 18.3.1995.